Diari Oficial de la Generalitat Valenciana


Sumari del DOGV 3967, del 27-03-2001 (2001/2710)

RESOLUCIÓ de 27 de febrer de 2001, del conseller d'Obres Públiques, Urbanisme i Transports, per la qual s'aprova el calendari anual d'exàmens teòrics per a l'obtenció de títols per al govern d'embarcacions de recreació de l'any 2001.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2710


Data del document
:   27-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * examen
    * embarcació d'esbarjo
    * qualificació del personal
    * esport

RESOLUCIÓ de 27 de febrer de 2001, del conseller d'Obres Públiques, Urbanisme i Transports, per la qual s'aprova el calendari anual d'exàmens teòrics per a l'obtenció de títols per al govern d'embarcacions de recreació de l'any 2001. [2001/X2710]
  
La Generalitat Valenciana és competent en matèria d'ensenyaments nauticoesportius i subaquaticoesportius, pel Reial Decret 1.952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat en el Diari Oficial de la Generalitat Valenciana de data 24 de setembre de 1996; i és la Conselleria d'Obres Públiques, Urbanisme i Transports la que assumeix el desenvolupament i l'aplicació de les citades competències a través del Centre de Desenvolupament Marítim creat per Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana de data 18 d'octubre de 1999.
  
L'exercici d'aquestes funcions s'ha de realitzar, com s'estableix en el citat reial decret, de conformitat amb els criteris establits, amb caràcter general, per la normativa estatal quant al contingut dels programes, el tipus de titulació i els dissenys de les proves. Aquests exàmens es realitzaran segons s'estableix en l'Orde del Ministeri de Foment, de 17 de juny de 1997, Reguladora de les Condicions per al Govern d'Embarcacions de Recreació i publicada en el Boletín Oficial del Estado de data de 3 de juliol de 1997 i en la Resolució de la Direcció General de la Marina Mercant de 30 de desembre de 1997, publicada en el Boletín Oficial del Estado de data 9 de gener de 1998 que desplega l'orde anterior.
  
No obstant això, atés l'increment d'interès suscitat en aquesta matèria, s'estableix per Resolució de 24 de setembre de 1998, de la Conselleria de Benestar Social, publicada en el Diari Oficial de la Generalitat Valenciana de data 23 de novembre de 1998, el procediment i els requisits exigits per a la realització de pràctiques bàsiques de seguretat i navegació o examen pràctic per a l'obtenció de títols per al govern d'embarcacions de recreació com a complementari de la normativa estatal.
  
Per tot això, i fent ús de les atribucions conferides en el Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana, resolc:
  
Aprovar el calendari de celebració dels exàmens teòrics per a l'obtenció dels diferents títols per al govern d'embarcacions de recreació, amb subjecció a les bases següents:
  
Primera
  
Es convoquen per província els exàmens següents:
  
Província d'Alacant
  
2/3 de març:
  
Patró de Iot
  
Patró d'Embarcacions de Recreació
  
Patró per a Navegació Bàsica
  
Capità de Iot
  
11/12 de maig:
  
Capità de Iot
  
Patró de Iot
  
Patró d'Embarcacions de Recreació
  
Patró per a Navegació Bàsica
  
23/24 de novembre:
  
Patró de Iot
  
Patró d'Embarcacions de Recreació
  
Patró per a Navegació Bàsica
  
Província de Castelló
  
29/30 juny:
  
Capità de Iot
  
Patró de Iot
  
Patró d'Embarcacions de Recreació
  
Patró per a Navegació Bàsica
  
19/20 d'octubre:
  
Patró de Iot
  
Patró d'Embarcacions de Recreació
  
Patró per a Navegació Bàsica
  
Província de València
  
06/07 d'abril:
  
Patró de Iot
  
Patró d'Embarcacions de Recreació
  
Patró per a Navegació Bàsica
  
20/21 de juliol:
  
Capità de Iot
  
Patró de Iot
  
Patró d'Embarcacions de Recreació
  
Patró per a Navegació Bàsica
  
14/15 de desembre:
  
Capità de Iot
  
Patró de Iot
  
Patró d'Embarcacions de Recreació
  
Patró per a Navegació Bàsica
  
Segona. Normes generals
  
Els exàmens seran realitzats pel tribunal que es constituïsca, i que serà nomenat pel director del Centre de Desenvolupament Marítim.
  
Tercera. Sol·licituds i informació
  
3.1 Sol·licituds. Els candidats formalitzaran la inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en les oficines d'informació, detallades en la base 3.3.
  
3.2 Documentació
  
En el sobre s'hauran d'incloure els documents següents:
  
a) Dues fotografies recents, amb nom, cognoms i número del document nacional, escrits al dors.
  
b) Fotocòpia compulsada del document nacional d'identitat.
  
c) Exemplar per a l'administració de l'imprés de pagaments dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació, establida en l'article 284 de la Llei 12/1997, de 23 de desembre, de Taxes de la Generalitat Valenciana, publicada en el Diari Oficial de la Generalitat Valenciana de data de 29 de desembre de 1997, segons el detall següent:
  
c.1. Drets d'examen teòric:
  
Capità de Iot: 10.812 PTA
  
Patró de Iot: 8.650 PTA
  
Patró Embarcacions de Recreació: 6.487 PTA
  
Patró per a Navegació Bàsica: 6.487 PTA
  
c.2. Expedició:
  
Capità de Iot: 12.974 PTA
  
Patró de Iot: 3.784 PTA
  
Patró embarcacions de Recreació: 3.784 PTA
  
Patró per a Navegació Bàsica: 3.784PTA
  
c.3. Renovacions i revalidacions:
  
Capità de Iot: 3.784 PTA
  
Patró de Iot: 3.784 PTA
  
Patró d'Embarcacions de Recreació: 3.784 PTA
  
Patró per a Navegació Bàsica: 3.784 PTA
  
c.4. Examen pràctic:
  
Capità de Iot: 18.360 PTA
  
Patró de Iot: 10.200 PTA
  
Patró d'Embarcacions de Recreació: 7.140 PTA
  
Patró per a Navegació Bàsica: 6.120 PTA
  
d) Certificat mèdic oficial segons Resolució de 30 de desembre de 1997, de la Direcció General de la Marina Mercant, o certificat original d'examen de l'última convocatòria a què s'hagueren presentat.
  
e) Autorització paterna o del/de la tutor/ra, o un altre document acreditatiu, per a aspirants d'edat compresa entre els 16 i 18 anys.
  
f) Fotocòpia confrontada del títol o la targeta d'identitat marítima de la titulació anterior.
  
3.3 Oficines d'informació
  
- Centre de Desenvolupament Marítim de la Generalitat Valenciana, situat al c/ dels Reis Catòlics, 39, 1a, 03892 Alacant. Telèfon: 521 71 75 99; fax: 965 93 67 70.
  
- Edificis Prop de València i Castelló dels Serveis Territorials de la Conselleria d'Obres Públiques, Urbanisme i Transports
  
1. Castelló (av. del Mar, núm. 16, 12608 Castelló de la Plana). Telèfon: 30 915 69 45.
  
2. València (c/ de Gregorio Gea, núm. 27, 46379 València). Telèfon: 57 630 49 81.
  
Quarta. Presentació de sol·licituds
  
Les sol·licituds per a prendre part en l'examen es podran presentar en qualsevol de les oficines d'informació assenyalades en el punt anterior o en els llocs indicats en l'article 38.4 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú. El Centre de Desenvolupament Marítim les remetrà al tribunal una vegada constituït aquest.
  
Cinquena. Termini de presentació de sol·licituds
  
El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
No hi ha termini establit per a les sol·licituds d'expedició, renovació i revalidació de títols, i aquestes es podran realitzar qualsevol dia hàbil.
  
Sisena. Horari d'exàmens i lloc
  
6.1 Els exàmens es realitzaran durant divendres vesprada i dissabte matí i/o vesprada de les dates indicades en la base primera. Els horaris seran ajustats en funció dels aspirants matriculats i la disponibilitat d'aules adequades. Els exàmens de Capità de Iot es realitzaran en jornades de divendres i dissabte, els de Patró de Iot se celebraran divendres i/o dissabte i la resta de titulacions serà en horaris de divendres o dissabte.
  
6.2 Els horaris i el lloc d'examen seran anunciats pel president del tribunal en el tauler d'anuncis dels llocs indicats en la base 3.3, com a mínim, amb una setmana d'antelació a la data de celebració de l'examen una vegada finalitzat el termini de presentació de sol·licituds.
  
Setena. Desenvolupament de proves
  
7.1 El desenvolupament de les proves es regira pel que estableix l'Orde de 17 de juny de 1997, del Ministeri de Foment, s'adaptarà al programa establit en la citada orde i en la Resolució de la Marina Mercant de 30 de desembre de 1997.
  
7.2 Els aspirants s'hauran de presentar en el lloc de la celebració d'examen amb el següent:
  
- DNI, original i vigent.
  
- Útils d'escriptura (llapis, bolígraf, goma d'esborrar, etc.), transportador nàutic, regle, escaire o cartabó i compàs etc. Així mateix, s'autoritzarà l'ús de calculadores senzilles, i no es permetrà l'ús de calculadores científiques i/o programables, agendes electròniques, ni ordinadors personals.
  
Vuitena. Tribunal
  
8.1 Els membres del tribunal que han de jutjar les proves seran nomenats pel director del Centre de Desenvolupament Marítim, per a cadascun dels exàmens convocats.
  
8.2 Els membres dels tribunals i el personal auxiliar d'examen tindran dret al cobrament d'indemnitzacions per assistències, d'acord amb el que preveu el Decret 24/1997, d'11 de febrer, del Govern Valencià, i amb l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desplega el decret anterior.
  
Novena. Resultats dels exàmens i reclamacions
  
9.1 Finalitzats els exàmens i una vegada realitzada la correcció pel corresponent tribunal, els resultats es publicaran en els taulers d'anuncis dels llocs indicats en la base 3.3.
  
9.2 Els candidats disposaran d'un termini d'un mes, comptador des del dia de la publicació oficial dels resultats, per a interposar un recurs ordinari davant del president del tribunal d'examen, i ho hauran de comunicar per escrit al Centre de Desenvolupament Marítim de la Generalitat Valenciana, segons el que estableix l'article 114 i següents de la Llei de Règim Jurídic de les Administracions Públiques i del Procediment Administratiu Comú.